Skipet ble bygget av Alexander Denny, Dumbarton i Skottland som byggenummer 57 og kom til Bergen 27. november 1858. Overfarten fra Skottland var hard og det oppstod noen skader på skansekledningen. Disse skadene ble raskt reparert og «Framnæs» gikk prøvetur fra Bergen-Lærdal 2. desember samme år. Rederiet Nordre Bergenhus Amts Dampskibe ble også stiftet denne dagen. Fem dager senere, den 7. desember 1858 ble «Framnæs» satt i lokalrutefart med passasjerer, gods og post Bergen-Lærdal-Luster-Aurlandsfjorden i Sogn.